Նախագիծ

--------------------

Արձանագրային

«Գյուղատնտեսության ոլորտին տրամադրվող վարկերի սուբսիդավորման մասին» Հա­յաս­տանի Հանրապետության օրենք­ի նա­խա­գծի վե­­րաբերյալ Հա­յաս­­­տա­նի Հան­րա­պե­տու­թյան կա­ռա­վա­րու­թյան եզրա­կա­­ցու­թյան նախա­գծի մասին

---------------------------------------------------------------------------------------------------------

Հավանություն տալ «Գյուղատնտեսության ոլորտին տրամադրվող վարկերի սուբսիդա­վոր­ման մասին» Հայաս­տա­նի Հան­րա­պե­տու­թյան օրենքի նախագծի վերաբերյալ Հա­յաս­տանի Հան­րա­պե­տու­թյան կա­ռա­­վա­­­րու­թյան եզրակացության նախագծին և այն սահմանված կար­­գով ներ­կա­յաց­նել Հայաս­­տանի Հան­­րապետության Ազգային ժողով:

[Վ. Արամյան](http://gov.am/am/gov-members/532/)

Ամալյա Ենգոյան \_\_\_\_\_\_\_\_\_\_\_\_\_\_ ,, ,, հոկտեմբերի 2016 թ.

Մակար Ղամբարյան \_\_\_\_\_\_\_\_\_\_\_ ,, ,, հոկտեմբերի 2016 թ.

Հովակիմ Հովակիմյան \_\_\_\_\_\_\_\_\_ ,, ,, հոկտեմբերի 2016 թ.

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԱԶԳԱՅԻՆ ԺՈՂՈՎԻ ՆԱԽԱԳԱՀ

պարոն ԳԱԼՈՒՍՏ ՍԱՀԱԿՅԱՆԻՆ

Հարգելի պարոն Սահակյան

Ձեզ ենք ներկայացնում Հայաստանի Հանրապետության կառավարության եզրա­կա­ցությունը Հայաստանի Հանրապետության Ազգային ժողովի պատգամավորներ [Միքայել Մել­քում­յա­ն](http://parliament.am/deputies.php?sel=details&ID=1095)ի, [Նաիրա Զոհրաբյան](http://parliament.am/deputies.php?sel=details&ID=1093)ի, [Վահե Էնֆիաջյան](http://parliament.am/deputies.php?sel=details&ID=1098)ի, [Լյովա Խաչատրյան](http://parliament.am/deputies.php?sel=details&ID=1018)ի և [Վահան Կարապետ­յան](http://parliament.am/deputies.php?sel=details&ID=1112)ի` օրենսդրական նախաձեռ­նու­թյան կար­գով ներկա­յաց­րած «Գյուղատնտեսության ոլորտին տրամադրվող վարկերի սուբսիդավորման մասին» Հայա­ս­տա­նի Հանրապե­տու­թյան օրենքի նա­խագծի (Պ-1073-27.09.2016-ՖՎ-010/0) վերաբերյալ:

Գյուղատնտեսության ոլորտին տրամադրվող վարկերի սուբսիդավորման խնդիրն արդեն իսկ կարգավորված է Հայա­ս­տա­նի Հանրապե­տու­թյան կառավարության 31.03.2011թ. N 349-Ն որոշ­ման N 3 հավելվածով հաստատված «Գյուղատնտեսության ոլորտին տրամադրվող վար­կե­րի տոկոսադրույքների սուբսիդավորման» կարգով և անհրաժեշտության դեպքում կարող են Հայա­ս­տա­նի Հանրապե­տու­թյան կառավարության հիշյալ որոշ­մամբ հաստատված կարգում կատարվել համապատասխան փոփո­խու­թյուններ:

Նախագծի հետ կապված հարկ է նշել, որ այն իրավական տեսանկյունից թերի է, առկա են կառուցվածքային և բովանդակային առումով բացթողումներ: Մասնավորապես`

1) նախագծի 1-ին հոդվածով սահմանվում է «արտոնյալ ժամկետ» հասկացությունը` որ­պես վարկի ստացման և տոկոսների վճարման պարտականությունն առաջանալու միջև ընկած ժա­մանակահատված: Նշված ձևակերպումից պարզ չէ` արդյոք արտոնյալ ժամկետը ներառում է նաև վարկի մայր գումարի մարմանն ուղղված վճարումների հետաձգում առնվազն վեց ամ­սով: Ընդ որում` տոկոսների վճար­ման պարտականությունն առաջանում է արդեն իսկ պայ­մանա­գրի կնքման պահից,

2) նախագծի 1-ին հոդվածում պարզ չէ, թե ինչ արտոնյալ սահմանաչափի մասին է խոսքը: Եթե խոսքը վերաբերում է վարկի մայր գումարի տասնհինգ տոկոս մասնաբաժնին, ապա անհրաժեշտ է հստակ սահ­մանել` նշելով վերջինիս արտոնյալ կարգավիճակի նշանակությունը և կիրառման նպատակը,

3) նախագծի 2-րդ հոդվածով սահմանվում է, որ գյուղատնտեսության ոլորտին տրամադրվող վարկերի սուբսիդավորման ծավալը կազմում է 8 տոկոս, իսկ վարկերի արտոնյալ սահմանաչափի սուբսիդավորման ծավալը` 14 տոկոս: Սակայն, քանի որ նախագծով պատշաճ կերպով սահմանված չէ «արտոնյալ սահմանաչափ» հասկացությունը, հետևաբար վերջինիս հետ կապված այլ դրույթները տարակարծությունների տեղիք են տալիս: Միաժամանակ պարզ չէ` թե ինչին է վերաբերում «8 տոկոս սուբսիդավորման ծավալ» հասկացությունը,

4) նախագծի 3-րդ հոդվածով սահմանվում է, որ գյուղատնտեսության ոլորտին տրամադրվող վարկերի տոկոսադրույքների սուբսիդավորման նպատակով Հայաստանի Հանրապետության կառավարության պահուստային ֆոնդից սկսած 2017 թվականից յուրաքանչյուր հաջորդ տարվա հատկացումները պետք է գերազանցեն նախորդ տարվա նույն հոդվածով հատկացված չափը առնվազն 10 տոկոսով: Մինչդեռ.

ա) գյուղատնտեսության ոլորտին տրամադրվող վարկերի տոկոսադրույքների սուբսիդավորման նպատակով յուրաքանչյուր տարվա հատկացումների չափը կախված է տվյալ տարում գյուղատնտական գործունեության նպատակով տրամադրվող վարկային ռեսուրսների չափից, ինչպես նաև պահանջարկից: Ուստի յուրաքանչյուր հաջորդ տարվա հատկացումների չափը նախորդ տարվա հատկացումների չափից տասը տոկոսով ավել ամրագրելը այլ հավասար պայմաններում կարող է դիտարկվել ինքնանպատակ,

բ) գյուղատնտեսության ոլորտին տրամադրվող վարկերի տոկոսադրույքների սուբսիդավորման նպատակով արդեն իսկ յուրաքանչյուր տարվա պետական բյուջեով նախատեսվում է առանձին ծրագիր: Հետևաբար Հայաստանի Հանրապետության կառավարության պահուստային ֆոնդից սկսած 2017 թվականից գումարների հատկացման մոտեցումը ընդունելի չէ:

Բացի դրանից, նախագծի 4-րդ հոդվածի համաձայն` սույն օրենքի պահանջները կարգավորող դրույթները սահմանում է Հայաստանի Հանրապետության կառավարությունը: Անհրաժեշտ է նկատի ունենալ, որ նշված ձևակերպումը չի համապատասխանում իրավական որոշակիության սկզբունքի պահանջին, ինչն իրավակիրառ պրակտիկայում կարող է առաջացնել որոշակի անորոշություն: Իրավակիրառ պրակտիկայում նույն նորմին տարբեր մեկնաբանություններ տալու հնարավորությունը կանխելու համար անհրաժեշտ է ապահովել օրենքի միատեսակ կիրառությունը: Իրավական որոշակիության պահանջից շեղմանը նպաստում է օրենքի դրույթների ոչ հստակ ձևակերպումը, ինչն առաջացնում է հակասական իրավակիրառական պրակտիկա: Իրավական որոշակիության սկզբունքն ամրագրված է նաև Հայաստանի Հանրապետության Սահմանադրության 6-րդ և 79-րդ հոդվածներում: Իրավական որոշակիության սկզբունքին բազմիցս անդրադարձել է նաև Հայաստանի Հանրապետության սահմանադրական դատարանը, մասնավորապես` 18.04.2016թ. ՍԴՈ-630 որոշմամբ արտահայտել է այն դիրքորոշումը, որ որևէ իրավական նորմ չի կարող համարվել «օրենք», եթե այն չի համապատասխանում իրավական որոշակիության սկզբունքին:

Ելնելով շարադրվածից` Հայաստանի Հանրապետության կառավարությունը նպա­տա­կահարմար չի համարում ներկայացված բովանդակությամբ և կառուցվածքով օրենքի նախագծի ընդունումը:

Միաժամանակ հայտնում ենք, որ, ներկայացված օրենքի նախագիծը Հա­յաս­տա­նի Հան­­­­րա­պե­­տու­թյան Ազ­գային ժողովում քննարկելիս, հարակից զեկուց­մամբ հանդես կգա Հա­­յաս­տանի Հան­­րա­պետության ֆինանսների նախարար Վարդան Արամյանը:

Օրենքի ընդունման դեպքում օրենքի ընդունումից հետո վեց ամսյա ժամկետում Հայաստանի Հանրապետության կառավարության 31.03.2011 թվականի մարտի 31-ի N 349-Ն որոշուման մեջ կկատարվեն համապատասխան փոփո­խու­թյու­ններ:

Կից ներ­կա­յաց­վում են օրենքի նախագծի կարգավոր­ման ազ­դե­ցու­­թյան գնահատման եզրակացությունները:

Հարգանքով`

ԿԱՐԵՆ ԿԱՐԱՊԵՏՅԱՆ





*ՆԱԽԱԳԻԾ*

*Պ-1073-27.09.2016-ՖՎ-010/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ   
ՕՐԵՆՔԸ**

**ԳՅՈՒՂԱՏՆՏԵՍՈՒԹՅԱՆ ՈԼՈՐՏԻՆ ՏՐԱՄԱԴՐՎՈՂ ՎԱՐԿԵՐԻ ՍՈՒԲՍԻԴԱՎՈՐՄԱՆ ՄԱՍԻՆ**

***Հոդված 1.*** Սույն օրենքի կիրառության իմաստով ստորեւ նշված հասկացություններն ունեն հետեւյալ իմաստն ու նշանակությունը .

գյուղատնտեսության ոլորտին տրամադրվող վարկ՝ գյուղատնտեսական գործունեության նպատակով ՀՀ դրամով, առավելագույնը 14 տոկոս տոկոսադրույքով, մինչեւ երկու տարի մարման, առնվազն վեց ամիս արտոնյալ ժամկետով եւ արտոնյալ սահմանաչափով տրամադրվող վարկ,

արտոնյալ ժամկետ՝ վարկառուի՝ վարկի ստացման եւ տոկո՟ս՟ների վճարման պարտականությունն առաջանալու միջեւ ընկած ժամանակահատվածը,

արտոնյալ սահմանաչափ՝ գյուղատնտեսության ոլորտին տրամադրվող վարկի տասնհինգ տոկոսը:

***Հոդված 2.*** Գյուղատնտեսության ոլորտին տրամադրվող վարկերի սուբսիդավորման ծավալը սահմանվում է 8 տոկոս:

Գյուղատնտեսության ոլորտին տրամադրվող վարկերի արտոնյալ սահմանաչափի սուբսիդավորման ծավալը սահմանվում է 14 տոկոս:

***Հոդված 3.*** Գյուղատնտեսական ոլորտին տրամադրվող վարկերի տոկոսադրույքների սուբսիդավորման նպատակով Հայաստանի Հանրապետության կառավարության պահուստային ֆոնդից սկսած 2017 թվականից յուրաքանչյուր հաջորդ տարվա հատկացումները գերազանցում են նախորդ տարվա նույն հոդվածով հատկացված չափը առնվազն 10 տոկոսով:

***Հոդված 4.*** Սույն օրենքի պահանջները կարգավորող դրույթները սահմանում է Հայաստանի Հանրապետության Կառավարությունը:

***Հոդված 5.*** Սույն օրենքն ուժի մեջ է մտնում 2017 թվականի հունվարի 1-ից:

**ՀԻՄՆԱՎՈՐՈՒՄ**

**«ԳՅՈՒՂԱՏՆՏԵՍՈՒԹՅԱՆ ՈԼՈՐՏԻՆ ՏՐԱՄԱԴՐՎՈՂ ՎԱՐԿԵՐԻ ՍՈՒԲՍԻԴԱՎՈՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ**

Սույն օրենքի ընդունման անհրաժեշտությունը պայմանավորված է ոլորտի պետական աջակցողական քաղաքականության ընդլայնման, գյուղացիական վարկերի հասանելիության եւ մատչելիության ապահովման առաջնահերթություններով:

Ներկայումս հանրապետության գյուղատնտեսության ոլորտի եւ գյուղի աշխատավորի հիմնական խնդիրներից է գյուղացիական վարկերի վճարման, այդ թվում՝ դրանից բխող տոկոսադրույքների եւ տույժ ուտուգանքների մարման կազմակերպումը: Հաշվի առնելով ոլորտում վերոնշյալ խնդրի առկայությունը եւ դրանից բխող ու տարիներով շարունակվող լարվածությունը՝ առաջարկվում է սույն օրենքի նախագիծը: